sukhrobnurali/uzbek-legal-corpus huggingface dataset:
Pochta, kuryerlik joʻnatmalari pochta xavfsizligi yuzasidan nazoratni amalga oshirish tartibi toʻgʻrisidagi Yoʻriqnomaga oʻzgartirishlar kiritish toʻgʻrisida
(order, 2018-10-04)

Oʻzbekiston Respublikasi Prezidentining 2018-yil 14-martdagi PF-5379-son “Oʻzbekiston Respublikasining Davlat xavfsizligi tizimini takomillashtirish chora-tadbirlari toʻgʻrisida”gi Farmoniga va Oʻzbekiston Respublikasi Vazirlar Mahkamasining 2018-yil 1-maydagi 318-son “Oʻzbekiston Respublikasi Axborot texnologiyalari va kommunikatsiyalarini rivojlantirish vazirligi hamda Oʻzbekiston Respublikasi Axborot texnologiyalari va kommunikatsiyalarini rivojlantirish vazirligi huzuridagi Aloqa, axborotlashtirish va telekommunikatsiya texnologiyalari sohasida nazorat boʻyicha inspeksiya toʻgʻrisidagi nizomlarni tasdiqlash haqida”gi qaroriga muvofiq buyuraman: 1. Oʻzbekiston Respublikasi Aloqa, axborotlashtirish va telekommunikatsiya texnologiyalari davlat qoʻmitasining 2013-yil 21-yanvardagi 6-mh-son qarori (roʻyxat raqami 2428, 2013-yil 18-fevral) (Oʻzbekiston Respublikasi qonun hujjatlari toʻplami, 2013-y., 8-son, 107-modda) bilan tasdiqlangan Pochta, kuryerlik joʻnatmalari pochta xavfsizligi yuzasidan nazoratni amalga oshirish tartibi toʻgʻrisidagi Yoʻriqnomaga ilovaga muvofiq oʻzgartirishlar kiritilsin. 2. Mazkur buyruq rasmiy eʼlon qilingan kundan eʼtiboran kuchga kiradi. 1. Muqaddimasidagi “2015-yil 10-apreldagi 87-son “Oʻzbekiston Respublikasi Axborot texnologiyalari va kommunikatsiyalarini rivojlantirish vazirligi toʻgʻrisidagi Nizomni tasdiqlash haqida” degan soʻzlar “2018-yil 1-maydagi 318-son “Oʻzbekiston Respublikasi Axborot texnologiyalari va kommunikatsiyalarini rivojlantirish vazirligi hamda Oʻzbekiston Respublikasi Axborot texnologiyalari va kommunikatsiyalarini rivojlantirish vazirligi huzuridagi Aloqa, axborotlashtirish va telekommunikatsiya texnologiyalari sohasida nazorat boʻyicha inspeksiya toʻgʻrisidagi nizomlarni tasdiqlash haqida” degan soʻzlar bilan almashtirilsin. 2. 1-bandning toʻrtinchi xatboshisidagi “Milliy” degan soʻz “Davlat” degan soʻz bilan almashtirilsin. 3. 1-ilovaning sxemasidagi “MMXB (MMXBm)” abbreviaturalar “DXXB (DXXBm)” abbreviaturalar bilan almashtirilsin. 4. Ushbu oʻzgartirishlar Oʻzbekiston Respublikasi Favqulodda vaziyatlar vazirligi, Ichki ishlar vazirligi, Davlat xavfsizlik xizmati, Sogʻliqni saqlash vazirligi, Tashqi ishlar vazirligi va “Oʻzbekiston pochtasi” AJ bilan kelishilgan.
Qozon shahrida (Rossiya Federatsiyasi) Oʻzbekiston Respublikasining Bosh konsulxonasini ochish toʻgʻrisida
(resolution, 2019-10-07)

Oʻzbekiston Respublikasi fuqarolari hamda yuridik shaxslarining huquq va manfaatlarini samarali himoya qilishni taʼminlash, ularga sifatli konsullik-huquqiy yordam koʻrsatish, shuningdek, mehnat faoliyatini muvofiqlashtirish va monitoring qilish hamda mehnat migrantlari boʻlib turgan davlatda ularning huquq va qonuniy manfaatlarini amalga oshirishlarida koʻmaklashish maqsadida: 1. Qozon shahrida Oʻzbekiston Respublikasining Bosh konsulxonasi ochilsin. 3. Oʻzbekiston Respublikasi Moliya vazirligi: Qozon shahrida Oʻzbekiston Respublikasining konsullik muassasasi ochilayotganligini hisobga olib, 2018-yildan boshlab xorijiy muassasani moliyalashtirishni amalga oshirsin; Oʻzbekiston Respublikasining Qozon shahridagi Bosh konsulxonasiga uchta avtomobil taʼminoti uchun limit ajratsin. 4. Oʻzbekiston Respublikasi Tashqi ishlar vazirligi: masʼul vazirlik va idoralar bilan birgalikda shtat jadvaliga muvofiq, Oʻzbekiston Respublikasining Qozon shahridagi Bosh konsulxonasini mutasaddilik qiladigan yoʻnalishlar boʻyicha konsullik-huquqiy yordam koʻrsatish va mehnat migrantlari masalalari boʻyicha mutaxassislar bilan toʻldirsin; Rossiya Federatsiyasi Tashqi ishlar vazirligi va Qozon shahri maʼmuriyati bilan birgalikda xalqaro huquqning umumeʼtirof etilgan normalariga muvofiq, Bosh konsulxonani joylashtirish va jihozlash masalasini, shuningdek, uning faoliyatini tashkillashtirish bilan bogliq boshqa masalalarni hal etsin. 5. Mazkur qarorning ijrosini nazorat qilish Uzbekiston Respublikasining Bosh vaziri A.N. Aripov va Oʻzbekiston Respublikasi tashqi ishlar vaziri A.X. Komilov zimmasiga yuklansin.
Islom mamlakatlarining standartlar va metrologiya instituti Ustavi va Tartib-qoidalarini (Istanbul, 1999-yil 7-noyabr, 2017-yil 7-may holatidagi oʻzgartirishlar bilan) ratifikatsiya qilish toʻgʻrisida
(law, 2018-10-02)

Islom mamlakatlarining standartlar va metrologiya instituti Ustavi va Tartib-qoidalari (Istanbul, 1999-yil 7-noyabr, 2017-yil 7-may holatidagi oʻzgartirishlar bilan) ratifikatsiya qilinsin.
Vazirlar Mahkamasining 2017-yil 6-apreldagi 189-son qarori bilan tasdiqlangan Turizm faoliyatini litsenziyalash tartibi toʻgʻrisidagi Nizomga oʻzgartirishlar kiritish haqida
(resolution, 2020-07-10)

Oʻzbekiston Respublikasi Prezidentining “Tadbirkorlik faoliyati sohasidagi litsenziyalash va ruxsat berish tartib-taomillarini yanada qisqartirish va soddalashtirish, shuningdek, biznes yuritish shart-sharoitlarini yaxshilash chora-tadbirlari toʻgʻrisida” 2018-yil 11-apreldagi PF-5409-son Farmoniga muvofiq Vazirlar Mahkamasi qaror qiladi: 1. Vazirlar Mahkamasining 2017-yil 6-apreldagi 189-son qarori (Oʻzbekiston Respublikasi QT, 2017-y., 4-son, 42-modda) bilan tasdiqlangan Turizm faoliyatini litsenziyalash tartibi toʻgʻrisidagi Nizomga ilovaga muvofiq oʻzgartirishlar kiritilsin. 2. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari A.A. Abduxakimov va Oʻzbekiston Respublikasi Turizmni rivojlantirish davlat qoʻmitasi raisi B.N. Umarov zimmasiga yuklansin. 1. 2-bandning birinchi xatboshi quyidagi tahrirda bayon qilinsin: “2. Turizm faoliyatini litsenziyalash Oʻzbekiston Respublikasi Turizmni rivojlantirish davlat qoʻmitasining Qoraqalpogʻiston Respublikasi, Andijon, Jizzax, Qashqadaryo, Navoiy, Namangan, Sirdaryo, Surxondaryo va Fargʻona viloyatlari hududiy boshqarmalari, Buxoro, Samarqand, Toshkent, Xorazm viloyatlari va Toshkent shahri turizmni rivojlantirish departamentlari (keyingi oʻrinlarda litsenziyalovchi organ deb ataladi) tomonidan amalga oshiriladi”. 2. 8-bandning “g” kichik bandi chiqarib tashlansin. 3. 9-bandning “b” kichik bandidagi “b”, “g” — “e” kichik bandlariga” soʻzlari “b”, “d” va “e” kichik bandlariga” soʻzlari bilan almashtirilsin. 4. 14-banddagi “oʻn besh” soʻzlari “oʻn” soʻzi bilan almashtirilsin. 5. Nizomga ilovaning “Bajarish muddati” blokidagi “15 ish kuni” soʻzlari “10 ish kuni” soʻzlari bilan almashtirilsin.
Respublikada parrandachilik tarmogʻini yanada rivojlantirish va mavjud imkoniyatlardan samarali foydalanish chora-tadbirlari toʻgʻrisida
(resolution, 2020-11-03)

Respublikada parrandachilik tarmogʻini yanada rivojlantirish, sohaga zamonaviy va ilgʻor texnologiyalarni joriy etish hisobiga ishlab chiqarish hajmlarini koʻpaytirish va ichki isteʼmol bozorini parrandachilik mahsulotlari bilan taʼminlash hamda tarmoqning eksport salohiyatini oshirish maqsadida Vazirlar Mahkamasi qaror qiladi: 1. Oʻzbekiston Respublikasi Qishloq xoʻjaligi vazirligi, Iqtisodiyot vazirligi, “Parrandasanoat” uyushmasi va “Oʻzsanoatqurilishbank” aksiyadorlik tijorat bankining “Oʻzsanoatqurilishbank” aksiyadorlik tijorat banki raisining oʻrinbosari — “Parrandasanoat” uyushmasi kengashi raisi hamda “Parrandasanoat” uyushmasi ijrochi direktori lavozimlarini joriy etish toʻgʻrisidagi takliflari maʼqullansin. 2. “Oʻzsanoatqurilishbank” aksiyadorlik tijorat banki raisining oʻrinbosari — “Parrandasanoat” uyushmasi kengashi raisi hamda “Parrandasanoat” uyushmasi ijrochi direktori zimmasiga parrandachilik xoʻjaliklarini moliyaviy qoʻllab-quvvatlash, sohaga xorijiy investitsiyalar va grantlarni jalb etish, zamonaviy va ilgʻor texnologiyalarni keng joriy etish hamda xalqaro hamkorlikni kengaytirish vazifalari yuklansin. 3. “Oʻzsanoatqurilishbank” aksiyadorlik tijorat banki “Oʻzsanoatqurilishbank” aksiyadorlik tijorat banki raisining oʻrinbosari — “Parrandasanoat” uyushmasi kengashi raisi hamda “Parrandasanoat” uyushmasi ijrochi direktori lavozimlariga nomzodlar boʻyicha bir hafta muddatda Vazirlar Mahkamasiga takliflar kiritsin. 4. “Parrandasanoat” uyushmasi “Oʻzsanoatqurilishbank” aksiyadorlik tijorat banki bilan birgalikda ushbu qarordan kelib chiqib “Parrandasanoat” uyushmasining ustaviga belgilangan tartibda tegishli oʻzgartirishlar kiritsin. 5. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari Z.T. Mirzayev va Oʻzbekiston Respublikasi Bosh vazirining oʻrinbosari — Oʻzbekiston Respublikasi Investitsiyalar boʻyicha davlat qoʻmitasi raisi S.R. Xolmuradov zimmasiga yuklansin.
Oʻzbekiston Respublikasining Indoneziya Respublikasidagi Elchixonasi tashkiliy-shtat tuzilmasini takomillashtirish toʻgʻrisida
(other, 2019-04-23)

Oʻzbekiston Respublikasi hamda Indoneziya Respublikasi oʻrtasidagi siyosiy, savdo-iqtisodiy, investitsiya va turizm sohalaridagi ikki tomonlama hamkorlikni chuqurlashtirish va yanada rivojlantirish maqsadida: 1. 2018-yilning 15-oktabridan boshlab Oʻzbekiston Respublikasining Indoneziya Respublikasidagi Elchixonasi (keyingi oʻrinlarda — Elchixona) shtat jadvaliga savdo-iqtisodiy masalalar boʻyicha maslahatchi (1 shtat birligi) va birinchi kotib (turizmni rivojlantirish masalalari boʻyicha) (1 shtat birligi) qoʻshimcha lavozimlari kiritilsin. 3. Oʻzbekiston Respublikasining Indoneziya Respublikasidagi Elchixonasining shtat jadvali ilovaga muvofiq tasdiklansin. 4. Oʻzbekiston Respublikasi Tashqi ishlar vazirligi joriy yil budjetida tasdiqlangan, xorijiy muassasalarni mablagʻ bilan taʼminlash miqdorlaridan kelib chikib, 2018-yilda Elchixonaning taʼminoti uchun tasdiqlangan harajatlar smetasiga oʻrnatilgan tartibda oʻzgartirishlar kiritsin. 5. Oʻzbekiston Respublikasi Moliya vazirligi: joriy yil budjetida tasdiqlangan, chet eldagi muassasalarni mablagʻ bilan taʼminlash miqdorlaridan kelib chiqib shtatlar jadvalidagi oʻzgarishlarni hisobga olgan holda Elchixona harajatlari moliyalashtirilishini amalga oshirsin; Elchixonaga qoʻshimcha bitta yengil avtomobil taʼminoti uchun limit ajratsin. 6. Oʻzbekiston Respublikasi Prezidentining 2010-yil 30-iyuldagi “Oʻzbekiston Respublikasining xorijiy mamlakatlardagi diplomatik vakolatxonalarining shtat jadvallariga oʻzgartirish va qoʻshimchalar kiritish toʻgʻrisida”gi PQ-1379-sonli qarorining 2-ilovasi oʻz kuchini yoʻqotgan deb hisoblansin. 7. Mazkur qarorning ijrosini nazorat qilish Oʻzbekiston Respublikasi Prezidenti huzuridagi Xavfsizlik kengashi Kotibi V.V. Maxmudov va Oʻzbekiston Respublikasi Tashqi ishlar vaziri A.X. Kamilov zimmasiga yuklansin. AQSH dollarida T/r Lavozim Shatdagi xodimlar soni Elchining maoshiga (2600,00) nisbatan xodimlarning maoshi % hisobida Oylik maosh Bir yilga ish haqi fondi Diplomatik xodimlar tarkibi 1. Elchi 1 100% 2600,00 31 200,00 2. Savdo-iqtisodiy masalalar boʻyicha maslahatchi 1 85% 2210,00 26 520,00 3. Birinchi kotib (turizmni rivojlantirish masalalari boʻyicha) 1 75% 1 950,00 23 400,00 4. Birinchi kotib (siyosiy, konsullik masalalari va madaniy-gumanitar hamkorlik boʻyicha) 1 75% 1 950,00 23 400,00 Jami: 4 8 710,00 104 520,00 Maʼmuriy-texnik xodimlar tarkibi 1. Katta buxgalter 1 65% 1 690,00 20 280,00 2. Joyning oʻzida yollanadigan yoki Elchixona xodimlarining oila aʼzolaridan iborat xodimlar 2000,00 24 000,00 Jami: 1 3 690,00 44 280,00 Hammasi: 5 12 400,00 148 800,00
Xalqaro shartnomalarga qoʻshilish toʻgʻrisida
(resolution, 2024-05-25)

1. Quyidagilarga: 2001-yil 28-sentabr kuni Moskva shahrida Mustaqil Davlatlar Hamdoʻstligi ishtirokchi-davlatlari hukumatlari rahbarlari Kengashi yigʻilishida imzolangan Xavfli ishlab chiqarish obyektlarida sanoat xavfsizligini taʼminlash sohasida hamkorlik qilish toʻgʻrisidagi Bitimga; 2011-yil 18-oktabr kuni Sankt-Peterburg shahrida Mustaqil Davlatlar Hamdoʻstligi ishtirokchi-davlatlari hukumatlari rahbarlari Kengashi yigʻilishida imzolangan 2001-yil 28-sentabrdagi Xavfli ishlab chiqarish obyektlarida sanoat xavfsizligini taʼminlash sohasida hamkorlik toʻgʻrisidagi Bitimga oʻzgartirish kiritish toʻgʻrisidagi Protokolga qoʻshilsin. 2. Oʻzbekiston Respublikasi Vazirlar Mahkamasi huzuridagi Sanoat, radiatsiya va yadro xavfsizligi qoʻmitasi mazkur xalqaro shartnomalarning amalga oshirilishi yuzasidan masʼul vakolatli organ etib belgilansin. 3. Oʻzbekiston Respublikasi Tashqi ishlar vazirligi Oʻzbekiston Respublikasining yuqorida koʻrsatilgan xalqaro shartnomalarga qoʻshilganligi, shuningdek, ularning amalga oshirilishi yuzasidan masʼul vakolatli organ toʻgʻrisidagi tegishli bildirishnomani depozitariyga yoʻllasin. 4. Oʻzbekiston Respublikasi Vazirlar Mahkamasi hamda tegishli vazirlik va idoralar rahbarlari ushbu xalqaro shartnomalar kuchga kirgandan keyin belgilangan tartibda Oʻzbekiston Respublikasi majburiyatlari bajarilishi ustidan nazoratni taʼminlasinlar. 5. Mazkur qarorning ijrosini nazorat qilish Oʻzbekiston Respublikasining Bosh vaziri A.N. Aripov zimmasiga yuklansin.
Fuqarolarning davlat pensiya taʼminoti tizimi yanada takomillashtirilishi munosabati bilan Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish toʻgʻrisida
(resolution, 2023-12-15)

Oʻzbekiston Respublikasi Prezidentining “Mehnat faoliyatini amalga oshiruvchi ayrim alohida toifadagi pensionerlarga maqbul sharoitlar yaratish boʻyicha qoʻshimcha chora-tadbirlar toʻgʻrisida” 2017-yil 28-dekabrdagi PF-5291-son Farmonini bajarish yuzasidan, shuningdek, fuqarolarning davlat pensiya taʼminoti tizimini yanada takomillashtirish maqsadida Vazirlar Mahkamasi qaror qiladi: 1. Oʻzbekiston Respublikasi Hukumatining ilovaga muvofiq ayrim qarorlariga oʻzgartirish va qoʻshimchalar kiritilsin. 2. Vazirliklar va idoralar oʻzlari qabul qilgan normativ-huquqiy hujjatlarini bir oy muddatda ushbu qarorga muvofiqlashtirsinlar. 3. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari — Moliya vaziri J.A. Qoʻchqorov zimmasiga yuklansin. 1. Vazirlar Mahkamasining 2006-yil 30-oktabrdagi 223-son qarori (Oʻzbekiston Respublikasi QT, 2006-y., 10-son, 79-modda) bilan tasdiqlangan Avtomobil benzini sotib olish xarajatlarining bir qismi uchun shaxslarning ayrim toifalariga oylik pul kompensatsiyasi toʻlash tartibi toʻgʻrisidagi Nizomda: 18-banddagi “10-kundan” soʻzi “3-kundan” soʻzi bilan almashtirilsin; 19-banddagi “Oʻzneftmahsulot” aksiyadorlik kompaniyasining unitar korxonalari (neft bazalari) har oyda 27-kundan” soʻzlari “Oʻzneftmahsulot” aksiyadorlik jamiyatining “Neftbaza” MChJlari har oyda 10-kundan” soʻzlari bilan almashtirilsin. 2. Vazirlar Mahkamasining 2010-yil 19-fevraldagi 30-son qarori (Oʻzbekiston Respublikasi QT, 2010-y., 2-son, 11-modda) bilan tasdiqlangan Oʻzbekiston Respublikasi Moliya vazirligi huzuridagi budjetdan tashqari Pensiya jamgʻarmasi toʻgʻrisidagi Nizomda: 13-band quyidagi tahrirda bayon qilinsin: “13. Oʻzbekiston Respublikasi Davlat soliq qoʻmitasi Jamgʻarma bilan axborot almashinuvini, shu jumladan axborot-kommunikatsiya texnologiyalaridan foydalangan holda elektron hamkorlikni amalga oshiradi va Jamgʻarmaning ijro etuvchi apparatiga: Jamgʻarmaga har oyda hisobot oyidan keyingi oyning 10-kunigacha vazirliklar, idoralar va hududlar kesimidagi majburiy toʻlovlar, badallar va boshqa toʻlovlar turlari boʻyicha (boqimanda) qarzdorlik toʻgʻrisidagi tezkor hisobotni; yuridik shaxslar tomonidan choraklik va yillik hisobot taqdim etilgandan keyin 25 kun mobaynida majburiy toʻlovlar, badallar va boshqa toʻlovlarni hisoblash toʻgʻrisidagi hisobotni vazirliklar, idoralar va hududlar boʻyicha taqdim etadi.”.
Paxta-toʻqimachilik ishlab chiqarishlari va klasterlari hududida joylashgan, bino va inshootlarini (uskunalaridan tashqari) investitsiyalar kiritish hamda 5 yil muddatga boʻlib toʻlash sharti bilan baholash qiymatida sotish taklif etilayotgan paxta tozalash korxonalari va paxta tayyorlash punktlarining roʻyxatiga oʻzgartirishlar kiritish toʻgʻrisida
(resolution, 2018-09-25)

Oʻzbekiston Respublikasi Prezidentining “Toʻqimachilik va tikuv-trikotaj sanoatini jadal rivojlantirish chora-tadbirlari toʻgʻrisida” 2017-yil 14-dekabrdagi PF-5285-son Farmoniga muvofiq hamda paxta-toʻqimachilik ishlab chiqarishi hududida joylashgan paxta tozalash korxonalarining ishlab chiqarish quvvatlaridan yanada samarali foydalanish maqsadida Vazirlar Mahkamasi qaror qiladi: 1. Vazirlar Mahkamasining 2018-yil 31-martdagi 253-son qarori bilan tasdiqlangan Paxta-toʻqimachilik ishlab chiqarishlari va klasterlari hududida joylashgan, bino va inshootlarini (uskunalaridan tashqari) investitsiyalar kiritish hamda 5 yil muddatga boʻlib toʻlash sharti bilan baholash qiymatida sotish taklif etilayotgan paxta tozalash korxonalari va paxta tayyorlash punktlarining roʻyxatida: a) “Paxta tozalash korxonalari” ustunining 1 va 2-pozitsiyalaridagi “–” belgisi “1” raqami bilan almashtirilsin; b) “Jami” pozitsiyasidagi “13” raqami “15” raqami bilan almashtirilsin. 2. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari N.S. Otajonov va “Oʻzpaxtasanoat” AJ boshqaruvi raisi A.I. Maksudov zimmasiga yuklansin.
Oʻzbekiston Respublikasi Vazirlar Mahkamasining “Toshkent viloyatidagi qurilishi tugallanmagan obyekt negizida zamonaviy toʻqimachilik ishlab chiqarishini tashkil etish chora-tadbirlari toʻgʻrisida” 2010-yil 18-noyabrdagi 252-son qaroriga oʻzgartirish va qoʻshimchalar kiritish haqida
(resolution, 2018-09-25)

Oʻzbekiston Respublikasi Prezidentining “Oʻzbekiston Respublikasi va Koreya Respublikasi oʻrtasida ikki tomonlama hamkorlikni yanada mustahkamlash va kengaytirish boʻyicha choralar toʻgʻrisida” 2017-yil 27-noyabrdagi PQ-3406-son qaroriga muvofiq hamda “Textile Technologies Group” MChJ shaklidagi xorijiy korxona negizida toʻliq ishlab chiqarish sikliga ega boʻlgan zamonaviy toʻqimachilik ishlab chiqarishini tashkil etish boʻyicha investitsiya loyihasinining II bosqichi amalga oshirilishini taʼminlash maqsadida Vazirlar Mahkamasi qaror qiladi: 1. Vazirlar Mahkamasining “Toshkent viloyatidagi qurilishi tugallanmagan obyekt negizida zamonaviy toʻqimachilik ishlab chiqarishini tashkil etish chora-tadbirlari toʻgʻrisida” 2010-yil 18-noyabrdagi 252-son qaroriga ilovaga muvofiq oʻzgartirishlar va qoʻshimcha kiritilsin. 2. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari N.S. Otajonov va “Oʻztoʻqimachiliksanoat” uyushmasi raisi I.U. Xaydarov zimmasiga yuklansin. 1. 2-bandda: a) uchinchi xatboshidagi “2013 — 2017-yillar” soʻzlari “2013 — 2019-yillar” soʻzlari bilan almashtirilsin; b) beshinchi xatboshidagi “7,5 mln kv.metr trikotaj gazlamalar va 5,0 mln dona tayyor tikuvchilik buyumlari” soʻzlari “tayyor trikotaj buyumlar uchun kamida 1000 tonna ip-gazlama kalavasini qayta ishlash” soʻzlari bilan almashtirilsin; v) oltinchi xatboshidagi “80” raqami “50” raqami bilan almashtirilsin. 2. 3-bandning ikkinchi xatboshiga “kiritilgan uskunani tasarruf etish huquqini bergan holda” soʻzlari qoʻshilsin.
Oʻzbekiston Respublikasi Prezidentining “Oʻzbekiston Respublikasining 2018-yilgi asosiy makroiqtisodiy koʻrsatkichlari prognozi va Davlat budjeti parametrlari toʻgʻrisida” 2017-yil 29-dekabrdagi PQ-3454-sonli qaroriga oʻzgartirish kiritish toʻgʻrisida
(resolution, 2018-09-25)

Yaxshi qoʻshnichilik munosabatlarini yanada mustahkamlash va tranzit yoʻllarining jozibadorligini oshirish hamda Tojikiston Respublikasining avtotransport vositalari Oʻzbekiston Respublikasining bojxona hududi orqali oʻtishi uchun yigʻimlar stavkalarini takomillashtirish maqsadida: 1. Oʻzbekiston Respublikasi Prezidenti 2017-yil 29-dekabrdagi PQ-3454-sonli qarori bilan tasdiqlangan, Oʻzbekiston Respublikasi Vazirlar Mahkamasi huzuridagi Respublika yoʻl jamgʻarmasiga Yigʻimlar va ajratmalar stavkalari I boʻlimining 2-pozitsiyasi quyidagi tahrirda bayon etilsin: “ 2. Tojikiston Respublikasi yuk avtotransport vositalarining Oʻzbekiston Respublikasi hududiga kirishi va u orkali tranziti uchun yigimlar 10 tonnagacha 100 10 tonnadan 20 tonnagacha 150 20 tonnadan yuqori 200 ”. 2. Vazirlik va idoralar bir oy muddatda oʻzlarining normativ-huquqiy hujjatlarini ushbu qarorga muvofiqlashtirsin. 3. Mazkur qarorning ijrosini nazorat kilish Oʻzbekiston Respublikasi Bosh vazirining oʻrinbosari — moliya vaziri J.A. Qoʻchqorov zimmasiga yuklansin.
Oʻzbekiston Respublikasi Advokatlar palatasining hududiy boshqarmalari huzuridagi malaka komissiyalari toʻgʻrisidagi nizomga oʻzgartirish va qoʻshimchalar kiritish haqida
(order, 2025-10-10)

Oʻzbekiston Respublikasi Prezidentining 2018-yil 12-maydagi PF-5441-son “Advokatura instituti samaradorligini tubdan oshirish va advokatlarning mustaqilligini kengaytirish chora-tadbirlari toʻgʻrisida”gi Farmoniga muvofiq, buyuraman: 1. Oʻzbekiston Respublikasi adliya vazirining 2009-yil 14-martdagi 69-mh-son buyrugʻi (roʻyxat raqami 1921, 2009-yil 14-mart) (Oʻzbekiston Respublikasi qonun hujjatlari toʻplami, 2009-y., 12-son, 134-modda) bilan tasdiqlangan Oʻzbekiston Respublikasi Advokatlar palatasining hududiy boshqarmalari huzuridagi malaka komissiyalari toʻgʻrisidagi nizomga ilovaga muvofiq oʻzgartirish va qoʻshimchalar kiritilsin. 2. Mazkur buyruq davlat roʻyxatidan oʻtkazilsin va bu haqda Hukumat bayonnoma qarorlari va idoraviy normativ hujjatlarni huquqiy ekspertizadan oʻtkazish boshqarmasi Idoraviy normativ-huquqiy hujjatlarning davlat reyestriga tegishli yozuv kiritsin. 3. Huquqiy xizmat koʻrsatishni davlat tomonidan tartibga solish boshqarmasi hamda Qonun hujjatlarini tahlil qilish va turkumlash boshqarmasi ushbu idoraviy normativ-huquqiy hujjatni “Oʻzbekiston Respublikasi qonun hujjatlari toʻplami” — “Sobraniye zakonodatelstva Respubliki Uzbekistan”da hamda Oʻzbekiston Respublikasi Qonun hujjatlari maʼlumotlari milliy bazasida eʼlon qilinishini taʼminlasin. 4. Mazkur buyruq rasmiy eʼlon qilingan kundan eʼtiboran kuchga kiradi. 5. Mazkur buyruqning ijrosini nazorat qilish vazir oʻrinbosari A. Tashkulov zimmasiga yuklansin. 1. 18-bandning toʻqqizinchi xatboshisi chiqarib tashlansin. 2. Quyidagi mazmundagi 181-band bilan toʻldirilsin: “181. Malaka imtihonini topshirish uchun zarur boʻlgan hujjatlar talabgor tomonidan hududiy boshqarmaga bevosita, pochta aloqa vositasi orqali yoki ularning olingani toʻgʻrisidagi bildirishnoma bilan elektron shaklda taqdim etiladi.”. 3. 19-band quyidagi tahrirda bayon etilsin: “19. Talabgor tomonidan malaka imtihonini topshirish uchun taqdim etilayotgan hujjatlar roʻyxat boʻyicha bevosita, pochta aloqasi vositasi orqali yoki elektron shaklda masʼul kotib tomonidan qabul qilinadi, roʻyxat nusxasi hujjatlar qabul qilib olingan sana toʻgʻrisida belgi qoʻyilgan holda talabgorga yuboriladi (topshiriladi).”. 4. 26-band quyidagi mazmundagi uchinchi xatboshi bilan toʻldirilsin: “Malaka imtihoni jarayoni Internet tarmogʻida real vaqt rejimida videotranslyatsiya qilinadi.”. 5. Mazkur oʻzgartirish va qoʻshimchalar Oʻzbekiston Respublikasi Advokatlar palatasi bilan kelishilgan.
Rahbarlari Toshkent shahri va Toshkent viloyatida xodimlarni doimiy propiska qilish toʻgʻrisida iltimosnoma kiritishi mumkin boʻlgan davlat hokimiyati organlari, davlat va xoʻjalik boshqaruvi organlari, respublika ahamiyatiga molik boshqa davlat tashkilotlari roʻyxatiga qoʻshimcha kiritish haqida
(resolution, 2018-09-24)

Oʻzbekiston Respublikasi Mudofaa vazirligi harbiy xizmatchilarini va xizmatchilarini Toshkent shahrida va Toshkent viloyatida doimiy propiska qilish tartibotlarini soddalashtirish maqsadida Vazirlar Mahkamasi qaror qiladi: 1. Vazirlar Mahkamasining 2016-yil 7-oktabrdagi 336-son qarori (Oʻzbekiston Respublikasi QT, 2016-y., 10-son, 89-modda) bilan tasdiqlangan Rahbarlari xodimlarni Toshkent shahri va Toshkent viloyatida doimiy propiska qilish toʻgʻrisida iltimosnoma kiritishi mumkin boʻlgan davlat hokimiyati organlari, davlat va xoʻjalik boshqaruvi organlari, respublika ahamiyatiga molik boshqa davlat tashkilotlari roʻyxatiga ilovaga muvofiq oʻzgartirish va qoʻshimcha kiritilsin. 2. Vazirliklar va idoralar oʻzlari qabul qilgan normativ-huquqiy hujjatlarni bir oy muddatda ushbu qarorga muvofiqlashtirsinlar. 3. Mazkur qarorning bajarilishini nazorat qilish Oʻzbekiston Respublikasi ichki ishlar vaziri P.R. Bobojonov zimmasiga yuklansin. 1. 22-band quyidagi tahrirda bayon qilinsin: “22. Oʻzbekiston Respublikasi Mudofaa vazirligi*”. 2. Izohning ikkinchi xatboshidagi “8” raqamidan keyin “22” raqami qoʻshilsin.